Doigravanje: Poraz Dallasa;  u Houstonu ostavka Rudya Tomjanovicha (24/5/03) - 2003-05-24
Trener Tomjanovich, morao je skratiti svoju sezonu kako bi se podvrgnuo liječenju raka mokraćnog mjehura
U trećem medjusobnom susretu finala Zapadne konferencije NBA doigravanja igrači San Antonio Spursa gostovali su u Dallasu i pobijedili ekipu Mavericksa s 96-83. Igrač utakmice - Tim Duncan sa 34 koša i više ni manje nego 24 skoka te šest asistencija. S 29 koševa slijedio ga je Tony Parker. Kod Dallasa, svoju noć nije imao jedan od ponajboljih NBA igrača – Dirk Nowitzki, koji je ubacio skromnih 15 koševa, uz koje je imao i 9 skokova. Prvi strijelac kod poraženih Mavericksa bio je Nick Van Exel s 16 ubačaja. Ovom pobjedom igrači San Antonia vode u seriju s 2-1. Večeras je na rasporedu četvrti susret između New Jersey Netsa i Detroit Pistonsa u kojem košarkaši New Jerseya vode s 3:0. Riječ je o finalu Istočne konferencije. Iz NBA lige dolazi i jedna vijest o ostavci. Naime, nakon 12 sezona provedenih kao trener Houston Rocketsa, Rudy Tomjanovich je podnio ostavku. Razlog ovom potezu je, kako navodi sam Tomjanovich, preuzimanje druge pozicije unutar kluba. "Samo da je biti jedan od ljudi ovog grada, biti neko vrijeme vojnik umjesto generala...unaprijed se radujem tome.” – izjavio je u suzama trener Tomjanovich, koji je svoju sezonu morao skratiti kako bi se podvrgnuo liječenju raka mokraćnog mjehura.